CELEX: 62010CA0042
Language: hu
Date: 2011-04-14 00:00:00
Title: C-42/10, C-45/10, C-57/10. sz. egyesített ügyek: A Bíróság (harmadik tanács) 2011. április 14-i ítélete (a Raad van State van België (Belgium) előzetes döntéshozatal iránti kérelme) — Vlaamse Dierenartsenvereniging VZW (C-42/10, C-45/10 és C-57/10), Marc Janssens (C-42/10 és C-45/10) kontra Belgische Staat (Állatorvosi és állattenyésztési ágazat — 998/2003/EK rendelet — A kedvtelésből tartott állatok nem kereskedelmi célú mozgására vonatkozó állat-egészségügyi követelmények — 2003/803/EK határozat — Útlevélminta a kutyák, macskák és görények Közösségen belüli mozgásához)

18.6.2011   
            
            
               HU
            
            
               Az Európai Unió Hivatalos Lapja
            
            
               C 179/5
            
         A Bíróság (harmadik tanács) 2011. április 14-i ítélete (a Raad van State van België (Belgium) előzetes döntéshozatal iránti kérelme) — Vlaamse Dierenartsenvereniging VZW (C-42/10, C-45/10 és C-57/10), Marc Janssens (C-42/10 és C-45/10) kontra Belgische Staat
   (C-42/10, C-45/10, C-57/10. sz. egyesített ügyek) (1)
   
   (Állatorvosi és állattenyésztési ágazat - 998/2003/EK rendelet - A kedvtelésből tartott állatok nem kereskedelmi célú mozgására vonatkozó állat-egészségügyi követelmények - 2003/803/EK határozat - Útlevélminta a kutyák, macskák és görények Közösségen belüli mozgásához)
   2011/C 179/07
   Az eljárás nyelve: holland
   
      A kérdést előterjesztő bíróság
   
   Raad van State van België
   
      Az alapeljárás felei
   
   
      Felperesek: Vlaamse Dierenartsenvereniging VZW (C-42/10, C-45/10 és C-57/10), Marc Janssens (C-42/10 és C-45/10)
   
      Alperes: Belgische Staat
   Luk Vangheluwe (C-42/10) részvételével
   
      Tárgy
   
   Előzetes döntéshozatal iránti kérelem — Raad van State — A kedvtelésből tartott állatok nem kereskedelmi célú mozgására vonatkozó állat-egészségügyi követelményekről és a 92/65/EGK tanácsi irányelv módosításáról szóló, 2003. május 26-i 998/2003/EK európai parlamenti és tanácsi rendelet (HL L 146., 1. o.; magyar nyelvű különkiadás 3. fejezet, 39. kötet, 75. o.) 3. cikke b) pontjának, 4. cikke (2) bekezdésének, 5. cikkének és 17. cikke második bekezdésének, valamint a kutyák, macskák és görények Közösségen belüli mozgásához való útlevélminta létrehozásáról szóló, 2003. november 26-i 2003/803/EK bizottsági határozat (HL L 312., 1. o.; magyar nyelvű különkiadás 3. fejezet, 41. kötet, 198. o.) értelmezése — Minden útlevélnek egy egységes (az ISO-kódból és a kiállító ezt követő azonosítószámából álló) 13-jegyű számmal való ellátását előíró nemzeti rendelkezések — A kutyák azonosítására és nyilvántartására szolgáló igazolás — Az állat tulajdonosára vonatkozó adatok
   
      Rendelkező rész
   
   
               1.
            
            
               A kedvtelésből tartott állatok nem kereskedelmi célú mozgására vonatkozó állat-egészségügyi követelményekről és a 92/65/EGK tanácsi irányelv módosításáról szóló, 2003. május 26-i 998/2003/EK európai parlamenti és tanácsi rendelet 3. cikkének b) pontját, 4. cikkének (2) bekezdését, 5. cikkét és 17. cikkének második albekezdését, valamint a kutyák, macskák és görények Közösségen belüli mozgásához való útlevélminta létrehozásáról szóló, 2003. november 26-i 2003/803/EK bizottsági határozat cikkeit és mellékleteit úgy kell értelmezni, hogy azokkal nem ellentétes az olyan nemzeti szabályozás, mint az alapeljárásbeli is, amely a kedvtelésből tartott állatok útlevelének olyan számozását írja elő, amely az érintett tagállam két karakterből álló ISO kódjából, az elismert forgalmazó kétjegyű azonosítószámából, és az ezt követő kilencjegyű számból áll, hiszen biztosítja ezen azonosítószám egyedi jellegét.
            
         
               2.
            
            
               A 998/2003 rendelet 3. cikkének b) pontját, 4. cikkének (2) bekezdését, 5. cikkét és 17. cikkének második albekezdését, valamint a 2003/803 határozat cikkeit és mellékleteit úgy kell értelmezni, hogy:
               
                           —
                        
                        
                           azokkal nem ellentétes az olyan szabályozás, mint az alapeljárásbeli is, amelynek alapján a kedvtelésből tartott állat útlevelét nem csupán az uniós szabályozás szerinti úti okmányként használják, hanem nemzeti szinten a kutyák azonosítására és nyilvántartására szolgáló igazolásként is, de
                        
                     
                           —
                        
                        
                           azokkal ellentétes az olyan nemzeti szabályozás, mint az alapeljárásbeli is, amely a kedvtelésből tartott állatok útlevelében az állat tulajdonosa azonosító adatainak és címének bejegyzésére csupán egyetlen mezőt tartalmaz, amely adatok későbbi változásait öntapadós címkék felragasztásával végzik el.
                        
                     
         
               3.
            
            
               Az olyan nemzeti rendelkezések, mint az alapeljárásbeli szabályozás által a kedvtelésből tartott állatok útlevelével kapcsolatban előírt és annak a kutyák azonosítása és nyilvántartása igazolásaként történő használatára, valamint egyrészt a tulajdonos és az állat azonosítására vonatkozó módosítások elvégzésére szolgáló öntapadós címkék használatára, másrészt a macskák és görények egyedi azonosítószámának meghatározására vonatkozóan előírt rendelkezések nem képeznek az 1998. július 20-i 98/48/EK európai parlamenti és tanácsi irányelvvel módosított, a műszaki szabványok és szabályok terén történő információszolgáltatási eljárás és az információs társadalom szolgáltatásaira vonatkozó szabályok megállapításáról szóló, 1998. június 22-i 98/34/EK európai parlamenti és tanácsi irányelv 1. cikke értelmében vett olyan műszaki szabályokat, amelyekről ezen irányelv 8. cikke értelmében az Európai Bizottságot előzetesen értesíteni kellene.
            
         
      (1)  HL C 100., 2010.4.17.